Indore coronavirus count crosses 5000 mark with 45 new cases
Indore Coronavirus: इंदौर में कोरोना के मामले 5000 के पार, 24 घंटे में 45 नए मामले
Publish Date:Thu, 09 Jul 2020 08:24 AM (IST)
बुधवार को किए गए 1392 सैंपलों की जांच में 45 नए पॉजिटिव मरीज मिले है।...
इंदौर, एएनआइ। कोरोना इंदौर में कोरोना वायरस में मामलों की संख्या पांच हजार को पार कर गई है। बुधवार को 1392 सैंपलों की जांच में 45 नए पॉजिटिव मरीज मिले है। जिसके बाद कुल संक्रमितों का आंकड़ा बढ़कर 5043 हो गया है। यहां संक्रमण की दर 3 फीसद हो गई है।
बुधवार को इंदौर देश के उन 16 शहरों में शामिल हो गया, जहां 5000 से ज्यादा संक्रमित हैं। 3 मरीजों की मौत की पुष्टि के बाद अब तक 255 मरीजों की मौत कोरोना से हो चुकी है।
जेल अधिकारी पॉजिटिव
जिला जेल में पदस्थ एक अधिकारी भी कोरोना पॉजिटिव पाए गए हैं। जेल प्रशासन ने उनके संपर्क में आने वाले स्टाफ और बंदियों की स्क्रीनिंग और सैंपलिंग के आदेश दिए हैं।
चार दिन से चालीस पार
पिछले 4 दिनों से मरीजों की संख्या 40 पार ही मिल रही है। 5 जुलाई को 43 मरीज सामने आए थे। 6 जुलाई को 78 मरीज और 7 जुलाई को 44 मरीज मिले थे। सीएमएचओ डॉ. प्रवीण जिडया ने बताया कि अब तक कुल 97 हजार 482 संदिग्ध मरीजों की जांच की जा चुकी है। 3903 मरीज स्वस्थ होकर अपने घर जा चुके हैं जबकि 885 मरीजों का इलाज अस्पतालों में किया जा रहा है। बुधवार को 2295 संदिग्ध मरीजों के सैंपल लिए गए हैं।
वहीं, देश में कोरोना वायरस के मामले लगातार बढ़ते जा रहे हैं। संक्रमित लोगों की कुल संख्या 7 लाख 42 हजार 417 हो गई है। इसमें से 4 लाख 56 हजार 830 लोग पूरी तरह से ठीक हो चुके हैं, जबकि 20 हजार से ज्यादा लोगों की जान जा चुकी है।